נאום השנה החדשה של נשיא רוסיה

[[בוריס ילצין מודיע בנאום השנה החדשה 1999 על התפטרותו]]
[[דמיטרי מדבדב בנאום השנה החדשה 2008.]]
[[ולדימיר פוטין בנאום השנה החדשה 2017.]]
מאז 1991, נשיא הפדרציה הרוסית נושא נאום לשנה החדשה לעם ברוסיה (ברוסית: Новогоднее обращение президента Российской Федерации) מדי שנה ב-31 בדצמבר, במה שמהווה למסורת רבת שנים במדינה.

== היסטוריה ==
לראשונה, פנייתו של ראש המדינה לעם התאפשרה הודות להתפתחות הטכנולוגיה, בעיקר הרדיו, ולאחר מכן הטלוויזיה. נאום הראשון כזה יכול להיחשב כברכות השנה החדשה ברדיו ב-31 בדצמבר 1935 על ידי יושב ראש הוועד הפועל המרכזי של ברית המועצות מיכאיל קלינין לחוקרי הקוטב.

=== 1941. קלינין ===
ב-31 בדצמבר 1941 קלינין פנה בפעם הראשונה בתולדות ברית המועצות לכל העם הסובייטי בנאום רדיו לשנה החדשה:<blockquote>חברים יקרים! אזרחי ברית המועצות! פועלים ופועלות! חקלאים קיבוציים וחקלאיות קיבוציות! האינטליגנציה הסובייטית! חיילים, מפקדים ועובדי מדינה בצבא האדום וחיל הים! פרטיזנים ופרטיזניות! תושבי האזורים הסובייטים שנכבשו זמנית על ידי הפולשים הפשיסטים הגרמנים! הרשו לי לאחל לכם שנה טובה ולרגל בוא השנה החדשה, הרשו לי להציג בפניכם סיכום קצר של המלחמה.

Дорогие товарищи! Граждане Советского Союза! Рабочие и работницы! Колхозники и колхозницы! Советская интеллигенция! Бойцы, командиры и политработники Красной Армии и Военно-Морского Флота! Партизаны и партизанки! Жители советских районов, временно захваченных немецко-фашистскими оккупантами! Разрешите поздравить вас с наступающим Новым годом. А по случаю наступления Нового года разрешите представить вам краткий итог войны.</blockquote>ברכות השנה החדשה חזרו על עצמם בערב 1944, לפני הביצוע הראשון של ההמנון החדש של ברית המועצות. לאחר מותו של קלינין, הנאומים לשנה החדשה הופסקו עד 1953.

=== וורושילוב. הוועד המרכזי של המפלגה ===
ב-31 בדצמבר 1953 ברדיו<ref></ref> וב-1 בינואר 1957 נישא הנאום בידי יו"ר הנשיאות של הסובייט העליון של ברית המועצות קלים וורושילוב.<ref>Новогодняя речь Председателя Президиума Верховного Совета СССР тов. К. Е. Ворошилова Газета "Известия, 1 января 1957 г.</ref>

=== משנת 1970 ועד קריסת ברית המועצות ===
מסורת הנאומים בטלוויזיה נפתחה על ידי המזכיר הכללי של הוועד המרכזי של המפלגה הקומוניסטית של ברית המועצות לאוניד ברז'נייב לפני בוא שנת 1971. הוא הופיע בשני ערוצי הטלוויזיה הראשונים ב-31 בדצמבר בשעה 23:50.<ref name="Йод">[https://uspensky.me/2015/01/03/new-year-tv/ Издание «Йод»: Новый год в телевизорах]</ref> הנאום לשנה החדשה שודר כמה דקות לפני חצות בפעם הראשונה לפני 1979. לאחר מכן, עקב מחלתו הקשה של ברז'נייב (ולאחר מכן יורי אנדרופוב וקונסטנטין צ'רננקו), הם נטשו את נוהג הברכות האישיות בידי ראש המדינה. מאז סוף שנות ה-70, קרא איגור קירילוב, קריין טלוויזיה ידוע, את הברכות לעם הסובייטי.<ref name="1tv">[https://www.1tv.ru/news/2006-12-24/215909-zhanr_novogodnego_teleobrascheniya_prezidenta_stal_traditsiey Жанр новогоднего телеобращения Президента стал традицией. Новости. Первый канал]</ref>

עם התרחבות שידורי הטלוויזיה והרדיו הלאומיים והאזוריים בברית המועצות, התפתחה מסורת של שידור בו-זמנית של נאום השנה החדשה לעם הסובייטי על ידי כל ערוצי הטלוויזיה ותחנות הרדיו הפועלות באזור נתון.

לפני צלצולי פעמוני הקרמלין ב-31 בדצמבר 1982, הופיע על מסך הטלוויזיה סגן היו"ר הראשון של הנשיאות של הסובייט העליון של ברית המועצות וסילי קוזנצוב שבירך את העם הסובייטי לשנה החדשה. זמן מה לאחר מותו של ברז'נייב, תפקיד יו"ר הנשיאות של ברית המועצות נותר פנוי (יורי אנדרופוב מונה רק למזכיר הכללי של הוועד המרכזי של המפלגה), כך שהופעתו של וסילי קוזנצוב על המסך בערב השנה החדשה נראתה הגיונית. קוזנצוב עצמו היה אז בן 81 והוא קרא ברכה בגיל כה מכובד על פיסת נייר, בלי להשתמש במשקפיים.

בדצמבר 1985 חודשה מסורת נאום השנה החדשה מטעם המדינה על ידי המזכיר הכללי של הוועד המרכזי של המפלגה מיכאיל גורבצ'וב (עד אז הוא עדיין לא היה יושב ראש הנשיאות של ברית המועצות, בשנים 1985–1988 תפקיד זה הוחזק על ידי אנדריי גרומיקו).

ערב השנה החדשה של 1987 לווה בהחלפה הדדית של נאומי הטלוויזיה לשנה החדשה בין ברית המועצות לארצות הברית: נשיא ארצות הברית רונלד רייגן פנה לעם הסובייטי, בעוד מיכאיל גורבצ'וב נשא דברים בפני העם האמריקאי.

משנת 1988 עד 1991, בתוכנית השנייה של הטלוויזיה המרכזית של ברית המועצות, הנאום שודר בתרגום עם כתוביות.

עם התמוטטות ברית המועצות, בשנים 1992 ו-1993 לא שודרו נאומי ראש השנה של בכירים במדינה. ב-31 בדצמבר 1991, הסאטיריקין מיכאיל זדורנוב בירך את רוסיה לרגל השנה החדשה, וגם זאת במסגרת תוכנית חגיגית לשנה החדשה של הטלוויזיה הראשונה. אולם, בערב השנה החדשה, בוריס ילצין נשא נאום שהוקדש בעיקר לתחילת המעבר לכלכלת שוק ושחרור המחירים מ-2 בינואר 1992. נאום זה שודר ב-30 בדצמבר ו[http://www.kommersant.ru/doc/303973 פורסם] על ידי רוסיסקאיה גאזטה ב-31 בדצמבר 1991.<ref name="Zadornov"></ref><ref></ref>

== ברוסיה המודרנית ==
בערב השנה החדשה 1993 בוריס ילצין בירך את אזרחי רוסיה בנאום שלו שהוצג ב-30 בדצמבר 1992 בערוץ הטלוויזיה RTR.<ref></ref><ref></ref> ב-31 בדצמבר 1992, תחילת השנה החדשה לוותה בצלצולים של פעמוני הקרמלין, שהוקרנו במסגרת "ליל השנה החדשה - 93" בערוץ 1 אוסטנקינו לאחר שסופיה רוטארו בירכה את הצופים.<ref></ref> ב-1994 נשיא "MMM" סרגיי מברודי פנה בנאום לשנה החדשה<ref></ref> (בעוד נאומו של ילצין שודר ברשת RTR, בערוץ החמישי ובערוץ הראשון אוסטנקינו, בעוד בערוץ השלישי והשישי לא שידרו את נאומי החג הרשמיים עד 1997 וב-1995).<ref></ref>

אלה פוגאצ'ובה בירכה את המדינה לרגל השנה החדשה 1995 בערוץ NTV.<ref></ref><ref name="newsru"></ref><ref name="allab"></ref><ref></ref>

ב-31 בדצמבר 1997, בהקלטת וידאו של נאום ראש השנה של ילצין בראש השנה 1998, בנוסף לנשיא עצמו, נכחה גם משפחתו ברקע.<ref></ref> לאחר שסיים ילצין את נאום החג שלו, ניגשו אליו בני משפחתו ולקול נקישות הגביעים בירכו זה את זה לרגל החג המתקרב.

בדצמבר 1998,<ref></ref> רשת NTV סירבה לשדר את נאום ראש השנה של ילצין, שבמקום זאת הראה את נאום הבובה ילצין מהתוכנית "בובות".<ref name="novc"></ref> מדצמבר 1998 ועד דצמבר 2005, הנאום הנשיאותי המקורי לא שודר ברשת MTV רוסיה<ref></ref><ref></ref>: בדרך כלל, במקום ראש המדינה, בירכו את המדינה מנחי הערוץ.<ref></ref>

ב-31 בדצמבר 1999 הנסיבות הפוליטיות במדינה הובילו לנאום כפול של הנשיא היוצא בוריס ילצין ושל הנשיא בפועל ולדימיר פוטין: ילצין נאם בצהריים שעון מוסקבה, כאשר התפטר מתפקידו כנשיא, ושני נאומים הוצגו לפני חצות - של ילצין ושל הנשיא בפועל פוטין.<ref></ref><ref></ref> בנאומו כינה ילצין את 1999 "השנה האחרונה של המאה והמילניום", אף על פי שזה לא היה המצב, השנה האחרונה של המאה והמילניום הייתה שנת 2000.<ref>[http://www.1tv.ru/sprojects_member/si5845/r36796 Ельцин Б. Н., Путин В. В. (1999) — Обращения президентов (1998—2011) — Новый год 2012 — Первый канал]</ref> מיכאיל גורבצ'וב ובוריס ילצין נשאו מאומים לשנה החדשה מלשכתם בקרמלין. ב-31 בדצמבר 1999 פנה ולדימיר פוטין לאזרחים מלשכתו. אך ב-31 בדצמבר 2000 עד 2007 נשא פוטין את נאומו מכיכר איוואנובסקאיה שבמתחם הקרמלין במוסקבה.<ref></ref>

בשל שינוי ההמנון הלאומי, שהתרחש בימים האחרונים של שנת 2000, בכמה ערוצי טלוויזיה (במיוחד ברשת REN-TV), הוצג הנאום של ולדימיר פוטין ב-31 בדצמבר של אותה שנה ללא ההמנון רוסיה. ב-31 בדצמבר 2002, במקום נאומו של ולדימיר פוטין, הציג ערוץ הטלוויזיה STS ברכות ממשפחת זבזדונוב מסדרת הטלוויזיה הקומית "33 מטרים רבועים".<ref></ref>

מאז 2002, שידור נאום ראש השנה של נשיא הפדרציה הרוסית משודר בכל ערוצי הספורט של NTV-Plus (מאז 2016 - אלה מצויים בבעלות חברת GPM Match!). בשלוש השנים הראשונות לשידור הנאום הועבר רק בערוץ הספורט המרכזי,<ref></ref><ref></ref><ref></ref> בשנים 2005–2006 הצטרף אליו גם ערוץ הכדורגל.<ref></ref><ref></ref> שידור מקביל בכל ערוצי הטלוויזיה המיוחדים שאינם יבשתיים, החל להתבצע רק בשנת 2006.<ref name="ser"></ref><ref></ref><ref></ref><ref></ref><ref></ref>

משנת 2005 בערוץ הטלוויזיה "רוסיה", משודר הנאום עם כתוביות זוחלות, לחירשים. מאז 2006, הקלטת נאום ראש השנה של נשיא הפדרציה הרוסית משודרת בערוצי הטלוויזיה הדיגיטלית של הערוץ הראשון (כמו דום קינו, ורמיה, מוזיקה של הראשון, ואחרים).<ref></ref> בשנים הראשונות לשידור בערוץ ורמיה נמסר נאום הנשיא פעמיים: הראשון - ב-23:55 שעון מוסקבה, והשני - ב-23:55 שעון ניו יורק.

ב-31 בדצמבר 2008 עד 2011, הנשיא השלישי של רוסיה, דמיטרי מדבדב, נשא דברים בפני האומה. נאומיו צולמו מגשר הפטריארך המשקיף על הקרמלין.<ref>[http://tvrain.ru/articles/medvedeva_zhdut_na_patriarshem_mostu-136839/ Медведева ждут на Патриаршем мосту]</ref> יתר על כן, הנאום ב-31 בדצמבר 2010 הוקלט הרבה לפני תאריך החג. אם מסתכלים היטב, אפשר לראות שאין שלג ברקע ונהר מוסקבה עדיין לא קפוא.<ref>[https://www.tvc.ru/news/show/id/107186 Новогоднее обращение Путина: что останется за кадром :: Новости :: ТВ Центр]</ref> בערב השנה החדשה 2011 הופיע דמיטרי מדבדב בסרט עצי אשוח. על פי העלילה, תפקידו היה להוסיף את המילים המבוימות "סנטה קלאוס עוזר למי שעוזר לעצמו" (На Деда Мороза надейся, а сам не плошай!) בנאום השנה החדשה שלו.<ref></ref> במציאות, השימוש במילים הללו נעשה באמצעות גרפיקה ממוחשבת ובהקלטת קולו של מדבדב, שנעשה על ידי הבמאי אלכסנדר וויטינסקי בקרמלין.<ref></ref>

ב-31 בדצמבר 2012, ולדימיר פוטין פנה שוב לעם הרוסי, אך הרקע השתנה. הנאום הוקלט ממרכז הקרמלין במוסקבה. ב-31 בדצמבר 2013, בשל פיגועי הטרור בוולגוגרד בערב השנה החדשה, נוצר מצב בו הוצג נאומו של פוטין למזרח הרחוק דקות ספורות לפני חצות, כמה ימים לפני ראש השנה, מבלי להזכיר את הפיגועים.<ref></ref><ref></ref>עם זאת, לשאר חלקי המדינה - נאום שוכתב בדחיפות כמה שעות לפני ראש השנה בשל האירועים האחרונים. הנאום המשוכתב הוקלט בחברובסק, לשם טס פוטין לחגוג את השנה החדשה יחד עם המשפחות שנפגעו משיטפונות.<ref></ref> לראשונה מאז 1999 שודר הנאום מחדר סגור. את הנאום יכלו לראות גם תושבי נובוסיבירסק.

ב-31 בדצמבר 2014, בשל שיפוץ מגדל ספאסקיה, השתנה שוב רקע הנאום לשנה החדשה: ההקלטה נערכה על רקע ארמון הקרמלין הגדול.<ref></ref> כמו כן, החל מאותה שנה, הנאום לא הוצג עוד בערוצי הטלוויזיה של בלארוס, שכן מאז 2014 הזמן בבלארוס ובמוסקבה זהה.<ref>[https://www.newsru.com/world/01jan2015/belorus.html Белорусам вопреки традиции не показали новогоднее Путина на Новый год]</ref><ref></ref> מוקדם יותר, השנה החדשה במוסקבה הגיעה כשהשעה הייתה 23:00 במינסק, לכן, במשך 20 שנה, שודרה לראשונה (בשעה 22:55 שעון מינסק) נאומו של נשיא הפדרציה הרוסית, ולאחר מכן, ב-23:50, נאומו של נשיא בלארוס. ב-31 בדצמבר 2015, ולדימיר פוטין פנה שוב לאזרחים ממתחם הקרמלין. החל משנת 2017, נאום השנה החדשה של ולדימיר פוטין הוקלט בפארק זריאדיה.

הנאום של ולדימיר פוטין ב-31 בדצמבר 2020 היה הארוך ביותר אי פעם - נמשך 6 דקות (לא כולל הצלצולים וההמנון) ובו הוזכרה התמודדות המדינה עם מגפת הקורונה ברוסיה. עם זאת, שיא זה נשבר ב-31 בדצמבר 2022: אז הנאום נמשך 9 דקות ונסב סביב הפלישה הרוסית לאוקראינה.

== שידור ==
הקלטת נאום ראש השנה של נשיא הפדרציה הרוסית משודרת בטלוויזיה וברדיו בשעה 23:55 ובשעון מקומי בכל אחד מאזורי הזמן ברוסיה. בנאומו מסכם נשיא הפדרציה הרוסית את תוצאות השנה היוצאת, קובע סדרי עדיפויות לשנה הבאה ומברך את האזרחים לרגל השנה החדשה. לאחר נאומו נשמעים צלצולי חצות, המכריזים על תחילת השנה החדשה, ומושמע ההמנון הלאומי של רוסיה, שביצועו מלווה בנופים של הקרמלין במוסקבה. צילומי הנאום המשודר בטלוויזיה מתבצעים על ידי הערוץ הראשון (עד 2002, נקרא ORT).<ref></ref>

בשל ריבוי אזורי הזמן ברוסיה, הודעת השנה החדשה אינה משודרת בשעה 23:55 בכל האזורים. לדוגמה, בקמצ'טקה, מאז 2010, הנאום הועבר לאחר תחילת השנה החדשה בשעה 0:55, ובערוצים מסוימים בשעה 1:55.<ref></ref>

ב-25 בדצמבר 2017 הופיעו חדשות כי כל תושבי רוסיה יוכלו לראשונה לראות את ברכותיו של ראש המדינה בזמן, בשעה 23:55. ב-31 בדצמבר 2017, בערוצי הטלוויזיה המרכזיים ברוסיה (הערוץ הראשון, רוסיה-1 ורשת NTV), הוצג לראשונה נאום השנה החדשה תוך התחשבות באזורי זמן.<ref></ref>

בקוסמודרום בייקונור, המוחכר על ידי רוסיה עד 2050, ערוץ הטלוויזיה המקומי משדר שתי הודעות בו-זמנית - מנשיאי רוסיה וקזחסטן ומכיוון שקזחסטן לא עוברת לשעון קיץ, שידור הערוצים הרוסיים עד 2011 בחורף הוסט קדימה בשעה.

==קישורים חיצוניים==

* 
* 
* 

==הערות שוליים==

קטגוריה:נשיאות רוסיה
קטגוריה:חגיגות השנה החדשה
קטגוריה:רוסיה: תרבות